b"\n_START_ARTICLE_\nCastl\xc3\xa0\n_START_PARAGRAPH_\nUn castl\xc3\xa0, castell\xc3\xa0 o carl\xc3\xa0 era el vassall encarregat de la guarda, la defensa i el govern d'una castlania que inclo\xc3\xafa el castell sovint tamb\xc3\xa9 el territori (normalment un feu) o terme circumdant. Als documents de l'Edat mitjana escrits en llat\xc3\xad, s\xc3\xb3n anomenats castellanus o castlanus. Molt sovint conv\xc3\xa9 de diferenciar, en relaci\xc3\xb3 a un mateix castell, l'exist\xc3\xa8ncia d'un castl\xc3\xa0 major i d'un castl\xc3\xa0 menor o sotscastl\xc3\xa0. El castl\xc3\xa0 podia \xc3\xa9sser un cavaller, molt sovint de proced\xc3\xa8ncia no noble, que reb\xc3\xa9, a l'Edat mitjana central, d'un magnat, un vassall del comte, l'enc\xc3\xa0rrec temporal o no de tindre un castell, amb les terres i drets que en depenien. El castl\xc3\xa0 normalment tenia els seus propis cavallers."